text: El proper dissabte 16 de desembre, l'Escola Sant Medir organitza una bicicletada en contra del canvi climàtic.
  Arrel de la notícia que han treballat els nens i les nenes de 4t de primària sobre la futura desaparició de l'illa de Tuvalu, a l'oceà Pacífic, l'escola vol sensibilitzar el veïnat sobre la problemàtica de la contaminació.
  L'acció serà el proper dissabte 16 de desembre a les 11 del matí a la placeta de l'església de Sant Medir (Constitució, 15), es llegirà un manifest i es farà una bicicletada pels carrers del voltant de l'escola.
  Per participar-hi, cal inscriure's enviant un correu electrònic a bicicletadasantmedir@gmail.com, indicant nom i edat. Els menors de 12 anys hauran de venir acompanyats d'un adult i els nois i noies d'entre 12 a 18 anys amb un adult per cada 5.